open-index/open-wikipedia-markdown huggingface dataset:
Ingrid Lycke Ellingsen

**Ingrid Lycke Ellingsen** (født 17. oktober 1933) er en norsk psykiater. Hun har vært fylkespsykiater og fylkeslege i Buskerud. På internasjonalt nivå har Ellingsen arbeidet for å bedre fengselsforholdene for innsatte og særlig gjort en innsats for å få slutt på tortur. Ellingsen har vært medlem av Europarådets torturkomité.

Kongen utnevnte i 2006 Ellingsen til ridder av 1. klasse av St. Olavs Orden «for hennes samfunnsgavnlige virke.» Ellingsen ble i 2004 hedret med Karl Evangs pris «for sitt mangeårige engasjement for svake grupper og for sitt arbeid i Europarådets torturkomité.» 

## Referanser
Ovalle

**Ovalle** er en by i Coquimbo-regionen i Chile. Byen ble grunnlagt i 1831 og hadde i 2006 om lag 108 000 innbyggere. Navnet Ovalle ble valgt for å hedre den tidligere chilenske visepresidenten José Tomás Ovalle. Ovalle er administrasjonssenter i Limarí-provinsen.
Byen sammenlignes ofte med en oase ettersom den er frodig og grønn til tross for at den er omgitt av goldt og tørt landskap.

Fra byen går det en sti som tar om lag 50 minutter å gå. Langs denne finner man badesteder og områder hvor det er blitt funnet dinosaurfossiler. Ved stien står også en modell av en brachiosaur i full størrelse.

Byens sportsklubb er Deportes Ovalle. Flere sportsprofiler har spilt her, inkludert Rodolfo Dubó som spilte i VM i fotball i 1982.

Byens klima er varmt.

## Vennskapsbyer
*  Almería (Spania)

## Referanser


## Eksterne lenker
* 
* Ovallito.cl 
* Ovallevirtual.cl
Middagshyrna

**Middagshyrna** er en fjellrygg ved Tindefjellsbreen i Jostedalsbreen nasjonalpark, Stryn kommune i Sogn og Fjordane. Det høyeste punktet er dekket av is, og har nå en høyde på 1&nbsp;857 meter over havet.

## Se også
* Liste over Norges høyeste fjell

## Referanser
Eli Heiberg

**Eli Heiberg** (født 1935) er en norsk fysioterapeut og sosialantropolog. Hun er særlig kjent for sitt arbeid med svangerskap og fødsel. Heiberg har utgitt en rekke bøker, skrifter og veiledninger om disse tema. Hun har også vært sentral i utformingen av norsk jordmorutdanning og i svangerskapsforberedende kurs der også menn er med. Heiberg har vært tilknyttet Folkehelseinstituttet som gjesteforsker.

Heiberg tok i 1986 hovedfag i sosialantropologi ved Universitetet i Oslo på en hovedoppgave med tittelen *For sikkerhets skyld: Rutiner og ritualer i svangerskapskontrollen*.

Kongen utnevnte i 2006 Heiberg til ridder av 1. klasse av St. Olavs Orden for «helsefremmende arbeid innen svangerskap og fødsel.»

## Bibliografi
* Elisabet Helsing, Eli Heiberg et al.: *Hvordan du ammer ditt barn*, 8. utgave, Oslo: Sosial- og helsedirektoratet, 2005.
* Eli Heiberg Endresen og Nanna Biørnstad: *Fødsel. Kraft og kjærlighet*, Cappelen akademisk, 1999.
* Eli Heiberg: *Er bekkenløsning en løsning? Bekken- og korsryggsmerter i svangerskapet. To undersøkelser*, Oslo: Kompetansesenteret i fysioterapi, 1997.
* Eli Heiberg: *Ammeundersøkelsen 1991. Materutiner for friske, fullbårne nyfødte ved norske fødeavdelinger. Sammenholdt med likeartede undersøkelser 1973 og 1982*, Oslo: Institutt for forebyggende medisin, Universitetet i Oslo, 1994.

## Referanser
Combarbalá

**Combarbalá** er en by og kommune i Limarí-provinsen i regionen Ciquimbo i Chile. Kommunen grenser til Monte Patria i nord, Illapel og Canela i sør og Punitaqui i vest. Ifølge siste chilenske folketelling (2002) har kommunen et innbyggertall på 13 483. Combarbala ble grunnlagt i 1789.

## Eksterne lenker
*
Drvenik Veli

**Drvenik Veli** (eller **Drvenik Veliki**) er ei øy i Adriaterhavet utenfor kysten av Kroatia. Den ligger utenfor Dalmatia, nordvest for Šolta, og 1,8 km fra fastlandet. Øya har et areal på 12,07 km², og et folketall på 168 (2001). Det høyeste punktet er 178 meter over havet. Den største bebyggelsen på øya er Drvenik, og øya ble først bebodd på 1400-tallet. I kroatiske nedtegnelser fra 1200-tallet blir øya kalt «Gerona» eller «Giruan». Hovednæringene på øya er jordbruk, fiske og turisme. Kysten av øya består av mange sand- og grusstrender.

## Referanser


## Eksterne lenker
*
Vnukovo internasjonale lufthavn

**Vnukovo internasjonale lufthavn** (russisk:Международный аэропорт Внуково *Mezhdunarnodniy aeroport Vnukovo*)  utenfor Moskva i Russland er den tredje største i Moskva-området, med 4,8 millioner passasjerer per år. Vnukovo var den første internasjonale flyplassen i Moskva-området og ble innviet i juli 1941.
## Eksterne lenker
*
Arne Heimdal

**Arne Heimdal** er en norsk offiser og tidligere generalsekretær i Norges Astma- og Allergiforbund.

Heimdal har militær utdanning og har studert ved Hærens befalsskole og Krigsskolen. Han arbeidet en tid i Forsvaret og deretter i Rikstrygdeverket og Trygdekontorets landsforening. Heimdal var fra 1978 til 2001 generalsekretær i Norges Astma- og Allergiforbund. Han har hatt styreverv i en norske helseinstitusjoner som Frambu helsesenter, Geilomo barnesykehus og Voksentoppen senter for astma og allergi, samt vært styremedlem i International Asthma Council og European Federation of Asthma (EFA). Heimdal har vært og styreformann for Det Norske Helsenter på Gran Canaria.  Han har videre vært leder for Rehabilitation International.

Heimdal har også vært engasjert i forsvarssaken og har hatt verv i en rekke forsvarsorganisasjoner. Han har vært styremedlem i organisasjonen Folk og Forsvar, samt vært styremedlem og forbundsleder i Norske Reserveoffiserers Forbund. Heimdal har også vært norsk visepresident i Det internasjonale reserveoffisersforbundet (CIOR). 

Kongen utnevnte i 2006 Heimdal til ridder av 1. klasse av St. Olavs Orden «for sin innsats for astma- og allergisaken.»

## Referanser
Drvenik Mali

**Drvenik Mali** er ei øy i Adriaterhavet utenfor kysten av Kroatia. Den ligger utenfor Dalmatia, vest for Drvenik Veli, 8 nautiske mil fra Trogir. Øya har et areal på 3,3 km², og et folketall på 54 (2001). Kysten er ujevn og sjøen rundt øya er grunn, og passer derfor godt for fiske. Det høyeste punktet på øya er 79 meter over havet. Hovednæringene på øya er jordbruk (stort sett oliven), fiske og turisme.

## Referanser


## Eksterne lenker
*
Sjeremetjevo internasjonale lufthavn

**Sjeremetjevo internasjonale lufthavn**  (russisk: Международный аэропорт Шереметьево &ndash; *Mezjdunarodnyj aeroport Sjeremetjevo*) er en internasjonal lufthavn som er den største i Russland. Den er en av fire lufthavner som betjener Moskva-området. I august 1959 ble flyplassen tatt i bruk for sivil passasjertrafikk.

Opprinnelig var Sjeremetjevo militærflyplass for sovjetiske transportfly. Aeroflot og Nordwind Airlines har base på Sjeremetjevo.

## Flyselskaper og destinasjoner

### Passasjerdestinasjoner

## Eksterne lenker
*
Iraks provinser

**Irak** er inndelt i 19 provinser (*muhafazat*, entall – *muhafazah*):

1. Bagdad
2. Saladin
3. Diyala
4. Wasit
5. Maysan
6. Basra
7. Dhi Qar
8. Muthanna
9. al-Qadisiyya  
10. Babil
11. Karbala
12. Najaf
13. Anbar
14. Ninawa
15. Dahuk
16. Arbil
17. Kirkuk (tidligere at-Ta'mim)
18. Suleimania
19. Halabja (utskilt fra Suleimania i februar 2015)
Max Singer

**Max Singer** er en amerikansk forsker og politisk kommentator.

Singer studerte ved Colby College og senere ved Columbia College og tok bachelorgraden i 1953. I 1956 tok han en doktorgrad i rettsvitenskap ved Harvard Law School.

Sammen med Herman Kahn stiftet Singer den konservative tenketanken Hudson Institute i 1961. Singer var leder ved instituttet fra 1965 til 1973, og er fortsatt tilknyttet det som forsker. Fra 1974 til 1976 var han leder for *[[World Institute]]* i Jerusalem, og fra 1977 til 1978 ledet han *[[Institute for Jewish Policy Planning and Research of the Synagogue Council of America]]*.

Singer bor nå i Israel der han er tilknyttet Bar-Ilan-universitetet og er forskningsdirektør ved Institue For Zionist Strategies.

## Bibliografi

*Singer, Max og Wildavsky, Aaron. *A third-world averaging strategy*. Berkeley, 1969.
*Singer, Max. *Passage to a Human World: the Dynamics of Creating Global Wealth*. Transaction Publishers, 1989. ISBN 0887382592
*Singer, Max og Wildavsky, Aaron. *The REAL World Order: Zones of Peace/Zones of Turmoil*. Chatham House, 1993. ISBN 0-934540-98-5

## Referanser


## Eksterne lenker
* Presentasjon hos Hudson institute
Stoke Park

**Stoke Park** er en gammel engelsk herregård i Buckinghamshire ved Stoke Poges. Stedets historie går tilbake til 1040. Stedet har vært eid av dronning Elisabeth I. I dag er stedet kommersielt drevet, det er en golfklubb og et hotell der.

## Eksterne lenker
*
William Henry Singer jr.

**William Henry Singer jr.** (født 5. juli 1868, død 29. desember 1943) var en amerikansk billedkunstner og millionærarving til et av det største stålverksselskapene i USA. Han donerte betydelige pengegaver til forskjellige prosjekter rundt om i Nordfjord, blant annet Nordfjord sjukehus og veistrekningen Innvik–Olden. Singer ble utnevnt til kommandør med stjerne av St. Olavs Orden for sin samfunnsinnsats i Nordfjord.

Singer og kona fikk bygget villaen De Wilde Zwanen i 1911 i den nederlandske kunstnerlandsbyen Laren, en del av det nåværende Singer-museet og teateret.

## Referanser


## Eksterne lenker
* NRK.no Fylkesleksikon: William Henry Singer jr.
* Artikkel i ''Norsk biografisk leksikon om William Henry Singer jr.
* «Saving Singer», artikkel om maleren fra det offisielle nettstedet norway.org
Obstetrikk

**Obstetrikk** (fra Latin *obstare* å stå ved) er den kirurgiske spesialiteten som omhandler behandling av mødre og fostre under graviditet og fødsel. Obstetrikk omfatter også sykdommer i barseltiden, mens sykdommer hos barnet etter fødsel regnes under pediatri (barnesykdommer) og ivaretas av en pediater (barnelege). De fleste obstetrikere er også gynekologer. 

Ved større sykehus er det både fødeavdeling og gynekologisk avdeling som betjenes av de samme legene. For medisinerstudenter behandles gynekologi og obstetrikk gjerne i samme lærebok.

Se også Obstetrikk og gynekologi

## Litteratur
* Per Bergsjø, Jan Martin Maltau, Kåre Molne, Britt-Ingjerd Nesheim: *Obstetrikk og gynekologi*. Gyldendal Akademisk 2004 ISBN 82-05-30399-1 452 s. 

## Eksterne lenker
*
Al-Qadisiyya

**al-Qadisiyya** (arabisk: ) er en provins som ligger sentralt i Irak mellom de store elvene Eufrat i vest og Tigris i øst. Før 1976 var det del av provinsen al-Diwaniyya, med dagens provinser Muthanna og Najaf.

## Distrikter
* Afaq
* al-Diwaniyya
* al-Hamza
* al-Shamiya

## Referanser


## Eksterne lenker
*
Georgios Georgantopoulos

**Georgios Georgantopoulos** (Γεώργιος Γεωργαντόπουλος) var en gresk turner. Han representerte klubben Panhellenios Gymnastikos Syllogos.  

Han deltok i tauklatring under "Ekstralekene" 1906 i Athen, og fikk der 4.-plass med tiden 14,0 sekunder. Landsmannen Georgios Aliprantis vant med tiden 11,4 sekunder, og tauet var 10 meter langt. 

## Referanser


## Eksterne lenker
*
Petros Pavlidis

**Petros Pavlidis** (Πέτρος Παυλίδης) var en gresk turner og roer. Han representerte klubben Omilos Ereton Smyrna. 

Han deltok i tauklatring under "Ekstralekene" 1906 i Athen, og fikk der 8.-plass med tiden 15,6 sekunder. Landsmannen Georgios Aliprantis vant med tiden 11,4 sekunder, og tauet var 10 meter langt. Han deltok også i roing, og fikk der 8.-plass i 2&nbsp;000 meter firer med styrmann. Denne øvelsen ble vunnet av Italia. 

## Referanser


## Eksterne lenker
*
Infante Dom Henriks orden

**Infante Dom Henriks orden** (portugisisk: *Ordem do Infante D. Henrique*) er en portugisisk orden. Den ble innstiftet 2. juni 1960. Ordenen er oppkalt etter Henrik Sjøfareren og ble innstiftet i anledning 500-årsminnet for hans død. *Infante Dom Henriks orden* rangerer etter Santiago av sverdets orden, men foran Frihetsordenen. Ordenen kan tildeles både portugisere og utlendinger. Republikken Portugals president er ordenens stormester. 

## Inndeling
*Infante Dom Henriks orden* er inndelt i seks grader:
* Storkjede (*Grande Colar*)
* Storkors (*Grã-Cruz*) 
* Storoffiser (*Grande-Oficial*) 
* Kommandør (*Comendador*) 
* Offiser (*Oficial*)
* Ridder/dame (*Cavaleiro*/*Dama*)

## Insignia
Ordenstegnet for *Infante Dom Henriks orden* er et rødemaljert mantovakors, det vil si et kors med utbøyde armer, i gull. Ordensstjernen har ni strålegrupper kombinert med en nitagget stjerne der mantovakors er satt i en hvitemaljert midtmedaljong som er omgitt av en bred blå bord der innskriften «TALANT DE BIEN FAIRE» finnes innen en krans. Ordenskjedet er sammensatt av ledd bestående av ordenskorset og eikekranser. Ordensbåndet er blått, hvitt og svart.

## Tildeling
*Infante Dom Henriks orden* tildeles for fortjenester av Portugal og for innsats for å fremme portugisisk kultur og historie. Ordenens storkjede tildeles kun til utenlandske statsoverhoder. Det kan maksimalt være 50 portugisiske innehavere av storkors, 100 storoffiserer, 300 kommandører og 400 offiserer. Antallet riddere/damer er ubegrenset. Også utlendinger kan tildeles *Infante Dom Henriks orden*.

## Norske innehavere
En rekke nordmenn er tildelt *Infante Dom Henriks orden*. Blant disse er Kong Harald er innehaver av storkjede, mens dronning Sonja, kronprins Haakon, kronprinsesse Mette-Marit og prinsesse Märtha er innehavere av storkors.

Også en rekke andre nordmenn er hedret med *Infante Dom Henriks orden*. Som eksempler på norske mottagere kan nevnes ambassadørene Egil Johannes Åmlie og Jan Arvesen, som ble tildelt storkors, Egil Abrahamsen (storoffiser), Jahn Otto Johansen (kommandør) og  Frank Bjerkholt (offisersgraden).

## Kilder
*Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966.
*«Portugal» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1484–1486.

## Eksterne lenker
* Ordem do Infante D. Henrique, Portugals presidentembete.
* Database over portugisiske ordensmottagere, Portugals presidentembete.
* Database over utenlandske mottagere av portugisiske ordener, Portugals presidentembete.
Harald Eriksen

**Harald Andreas Eriksen** (født 3. juli 1888 i Christiania, død 1. juni 1968 i Trondheim) var en norsk turner. 

Han deltok i «Ekstralekene» 1906 i Athen, og var med på det laget som vant Norges første OL-gull gjennom historien.  

## Eksterne lenker
*
Domodedovo internasjonale lufthavn

**Domodedovo internasjonale lufthavn**  (russisk:  *Mezjdunarodnyj Aeroport Moskva-Domodedovo*) utenfor Moskva i Russland er den mest moderne flyplassen i landet og den største i Moskva-området, med nesten 15,3 millioner passasjerer per år. Den ble åpnet i mars 1964.

Flyplassen var opprinnelig planlagt brukt for innenriksruter. Men tiltagende kapasitetsproblemer på Moskva Sjeremetjevo, førte til at stadig flere flyselskaper gikk over til å fly utenriksruter fra Domodedevo. 

Etter utvidelser og utbygninger ble flyplassen i 2004 sertifisert for bruk også av bredbuksfly.

## Terrorangrep
Den 24. januar 2011 ble flyplassen rammet av bombingen i Russland 2011. 31 mennesker ble rapportert døde av eksplosjonen, og 130 skadet. Eksplosjonen skal ha hatt tilsvarende kraft som 7 kg TNT, og bomben inneholdt metallpartikler som ofre ble rammet av. Opprørslederen Dokka Umarov påtok seg senere ansvaret for aksjonen.

## Galleri

Fil:Domodedovo-trainterminal.JPG|Direkte togforbindelse fra lufthavnen til sentrum av Moskva.
Fil:Uzbekistan Airways Boeing 757-200 VP-BUH DME 2009-2-21.png|Et Uzbekistan Airways Boeing 757-200 under landing i februar 2009.
Fil:Airbus A380 in Domodedovo 05.jpg|Et Airbus A380 på oppstillingspladsen.
Fil:Moskau PD 2010 001.JPG|Terminal B benyttes bare til innenriksruter.


## Referanser


## Eksterne lenker
* 
* Domodedovo internasjonale lufthavn bilder
Sestrunj

**Sestrunj** er ei øy i Adriaterhavet ved kysten av Kroatia. Den ligger i øygruppa utenfor byen Zadar mellom Ugljan, Rivanj og Dugi otok. Øya har et areal på 11,1  km², og et folketall på 48 (2001). Den eneste landsbyen på øya, som også heter Sestrunj, ligger i det indre området av øya. Øya er dekket av kratt og lav skog. Hovednæringene på øya er jordbruk og fiske.

## Referanser


## Eksterne lenker
*
Abakanfjellene

**Abakanfjellene** (russisk: Абаканский хребет – *Abakanskij khrebet*) er en fjellkjede i det sørvestlige Sibir i Russland. Den er rundt 300&nbsp;km lang og høyden ligger vanligvis mellom 1400 og 1700 meter. Det høyeste punktet er Bolsjoj Atalyk på 1984&nbsp;moh. Den består av metamorfe bergarter. Den er for det meste dekt av taiga opp til 1500&nbsp;moh, som går over til fjelltundra høyere oppe.

Fjellkjeden danner sørgrensen for Kuznetsksenkningen, som også omfatter Kuznetskbekkenet i Kemerovo oblast. Fjellene utgjør den sørlige delen av vannskillet mellom elvene Abakan og Tom. Kjeden er en nordlig forlengelse av Altajfjellene, og videre mot nord fortsetter fjellene i Kuznetsk Alatau.

## Referanser
Officialis

**Officialis** eller **official** er betegnelsen på en rettskyndig embetsmann hos en katolsk biskop eller erkebiskop. Han fungerer også som dommer i verdslige saker, som for eksempel ekteskapssaker.

## Norge
I katolsk tid fantes det en officialis også hos norske erkebiskoper. Han var medlem av domkapitlet og dommer i mindre eller enkle geistlige saker. Mer alvorlige saker ble behandlet av biskopen eller av domkapitlet.
Eksempelvis var Peder Hanssøn officialis hos erkebiskopen i Stavanger i 1518.

## Referanser
Ikurrin

**Ikurrin** (spansk: *Ikurriña*) er et baskisk symbol og det offisielle flagget til den spanske autonome regionen Baskerland. Det brukes også som uoffisielt nasjonalflagg for Euskal Herria, og som symbol for Det baskiske nasjonalistpartiet.

Flagget ble utforma av Sabino Arana i 1894, og er basert på det britiske flagget Union Jack. Den røde bunnen symboliserer det bizkayiske folket, det grønne korset representerer Gernikatreet, og det hvite korset symboliserer den katolske troen. På grunn av flagget, har rødt, grønt og hvitt blitt Baskerlands nasjonalfarger.

Navnet «Ikurrin» er et nyord som er basert på ordet *ikur* («merke, tegn»). Ordet var tiltenkt den generelle betydninga «flagg», men endte opp med å kun være navnet på dette ene flagget.
Eindrid Erlandson

**Eindrid Erlandson** (eller *Eindride Erlendsson*, født ca. 1360, død ca. 1440) var ridder, medlem av riksrådet og hadde mange offentlige stillinger i Norge. Han var sønn til Erlend Filippusson og regnes med i det som kalles «Losnaætten».

Eindrid Erlandson var i ulike perioder kjøgemester for kongen, høvedsmann på Akershus, fehirde i Bergen, fogd i Bergen, høvedsmann på Tønsberghus, sysselmann på Sunnmøre, sysselmann på Agder og fogd eller sysselmann i Rogaland.

Biskop Audun Eivindsson i Stavanger og Eindrid Erlandson opptrer sammen i flere sammenhenger. Trolig var de gode venner. I 1438 drev han handel med Stettin og hadde et skip sammen med biskop Audun av Stavanger.

24. desember 1432 sluttet kong Erik av Pommern og den engelske kongen Henrik VI en traktat om forskjellige tvister. I avtalen ble det skrevet at Audun Eivindson og ridderen Eindrid Erlandson «forleden år» var blitt tatt til fange av engelske sjørøvere på en reise til Danmark. De skulle nå få erstatning for spott og spe.

I 1442 i Oslo var Eindrid Erlandson med og hyllet den nye kongen, Kristoffer av Bayern.

## Referanser
Prestholtskarvet

**Prestholtskarvet** er en topp på den sørøstlige delen av Hallingskarvet, i Hol kommune i Buskerud. Toppen har en høyde på 1&nbsp;859 meter over havet.

## Se også
* Liste over Norges høyeste fjell

## Fotnoter



## Referanser
Garhwa (distrikt)

**Garhwa** (hindi: गढवा जिला) er et distrikt i den indiske delstaten Jharkhand. Distriktets hovedstad er Garhwa. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 5,27 % av befolkningen.

Barn i alderen 0 til 6 år utgjorde 17,67 % i 2011 mot 21,91 % i 2001. Antallet jenter i den alderen per tusen gutter er 958 i 2011 mot 962 i 2001. 

## Referanser


## Eksterne lenker
*
Risfjorden (Skarsvåg)

**Risfjorden** er en fjord på nordsiden av Magerøya i Nordkapp kommune i Finnmark. Fjorden har innløp mellom Børneset i vest og Reinskinneset i øst og strekker seg 3,5 kilometer sørvestover til fiskeværet Skarsvåg i enden av fjorden.

Helt ytterst på østsiden av fjorden ligger vågen Lille Skarsvåg. Ytterst i fjorden ligger også holmene Lille Skikka, Barden og Rusholmen. Skarsvåg ligger på vestsiden, nesten helt inne i fjorden. Fjorden er 48 meter på det dypeste, like ut fra Lille Skarsvåg. 

Vest for Børneset går Vestfjorden, mens Kaldfjorden ligger øst for Reinskinneset.

## Referanser
Hauges Minde (Oslo)

**Hauges Minde** er en bygård på Grünerløkka i Oslo. Den ligger i Sofienberggata og har adresse Olaf Ryes plass 2.

Gården blei bygd i 1875 som bedehus. Arkitekt var Niels Stockfleth Darre Eckhoff. Eier var Kristiania Indremisjonsforening. Bygninga er i tre etasjer med fasade i pussa tegl. De to nederste etasjene utgjorde en forsamlingssal med galleri. 

I 1880 blei det etablert skole i tredje etasje for å utdanne misjonsprester, som skulle sendes til USA. Men også andre fikk sin skolegang her, blant annet Trygve Lie.

Mellom 1917 og 1938 fungerte gården som kirke for Hauges menighet, som var blitt utskilt fra Paulus. Både menigheten og gården har navn etter predikanten Hans Nielsen Hauge.

Under andre verdenskrig holdt en del av det tyske propagandaapparatet (Abteiling für Volksaufklärung und Propaganda) til i bygninga. Seinere var den ungdomsherberge, kvinneherberge og krisesenter.

I mange år sto gården tom og forfalt. Den eies av Oslo kommune. I 2007–08 ble det lagt fram planer om å benytte huset til kunstformål (galleri, atelier) og bolig. Bydel Grünerløkka vedtok at den burde brukes til forsamlingslokale for strøket.

I oktober 2008 var gården okkupert en kort periode. 

Bygingen ble renovert 2010-2011 og huser pr. 2012 et kunstsenter.

## Kilder
*''Hauges Minde'', Olaf Ryes plass 2 på Arc! av Geir Tandberg Steigan

## Eksterne lenker
*
Hornet (Nordkapp)

**Hornet** (samisk: Čoarvi) er en hornformet fjellformasjon nordøst på Nordkapphalvøya på Magerøya i Nordkapp kommune. Hornet ligger øst for Nordkapplatået, ved Vestfjorden. Grunnen i sjøen utenfor Hornet heter Horngrunnen og sør for Hornet ligger Hornvika.

I samisk folketro har Hornet vært en sieidi, et offerfjell.

Ved Skarsvåg kan en se Hornet gjennom fjellformasjonen Kirkeporten. Det er også et populært fotomotiv.

## Referanser


## Eksterne lenker
* Fotografi av Hornet sett gjennom Kirkeporten
* Eldre fotografi av Hornet og Hornvika på nettsiden til Nasjonalbiblioteket
Kuznetsk Alatau

**Kuznetsk Alatau** (russisk: Кузнецкий Алатау) er en fjellkjede i Sør-Sibir i Russland. Den ligger på vannskillet mellom elva Tom i vest og Jenisejs dalføre i øst. Mot nord går fjellene gradvis over i Det vestsibirske lavland. Den er rundt 300&nbsp;km lang, med høyder opp til 2211&nbsp;meter. Kjeden er en del av De sørsibirske fjellene, og er en nordlig fortsettelse av Abakanfjellene. 

Fjellene i kjeden er avrundede, med en relativt bratt vesthelling og mere slakk helling mot øst. Det høyeste punktet i Kusnezk Alatau er en navnløs topp på 2211&nbsp;moh (noen få kilometer øst for Verkhnij Zub på 2178&nbsp;moh, som tidligere var antatt å være kjedens høyeste fjell). 

Vegetasjon i høyfjellet 1350–1500&nbsp;moh. består av tundraplanter. I den subalpine sonen 1100–1350&nbsp;moh. er det enger og glissen skog av sibirlerk, sibirsk sembrafuru, sibiredelgran og fjellbjørk. Skogbeltet 600–1100&nbsp;moh. dannes av sibirsk sembrafuru blandet med sibiredelgran og sibirgran. Lavere enn 500–600&nbsp;moh. overtar steppevegetasjon.

Fjellkjeden består hovedsakelig av metamorfe bergarter, med betydelige forekomster av jern, mangan, nefelin, og gull.

## Referanser


## Eksterne lenker
*
Warren King

**Warren King** (født 1. april 1955) er en tidligere profesjonell snookerspiller fra Australia.

Hans beste resultat kom i Mercantile Credit Classic i 1990, da han spilte seg frem til finalen. Denne tapte han imidlertid med 6&ndash;10 for Steve James. King klarte aldri å komme inn på topp 32 på verdensrangeringen i snooker, men hadde en 35.-plass sesongen 1985/1986 som beste rangering. Han kvalifiserte seg fire ganger til verdensmesterskapet i snooker, men kom aldri forbi første runde.

## Eksterne lenker
*
Katalansk nasjonalisme

**Katalansk nasjonalisme**, eller **katalanisme**, er en politisk bevegelse som kjemper for enten større grad av politisk selvstendighet eller full selvstendighet for Catalonia eller det større området De katalanske landa. Katalanismen har sitt opphav i de resultatløse forsøka på å etablere en føderalstat i Spania under Den første spanske republikken. Valentí Almirall og andre intellektuelle som deltok i denne prosessen skapte en ny politisk ideologi på 1800-tallet, i perioden som kalles Renaixença, eller den katalanske renessansen. De kjempa for selvstendig styre og offisiell status for det katalanske språket. Disse krava ble oppsummert i de såkalte *Bases de Manresa* i 1892.

## Dagens situasjon
Bevegelsen står fremdeles forholdsvis sterkt. I 2006 ble det avholdt en folkeavstemning om å utvide Catalonias autonomi og gi Catalonias regjering mer makt. Forslaget ble godkjent med 73,24 % av stemmene, og ble gjeldende fra og med 9. august samme år. Både det nasjonalistiske partiet Esquerra Republicana de Catalunya og det konservative Partido Popular var imidlertid imot forslaget; de førstnevnte mente det ga Catalonia for liten grad av selvstendighet, mens Partido Popular mente det ga regionen for mye selvstendighet.

De partiene som i dag regner seg som katalanske nasjonalister er Convergència Democràtica de Catalunya, Unió Democràtica de Catalunya og Esquerra Republicana de Catalunya. Disse fikk til sammen 45,58&nbsp;% av stemmene i det katalanske parlamentsvalget i 2006.
Adrian Clemens Di Ruscio

**Adrian Clemens Di Ruscio** (født 2. juli 1981 på Torshov i Oslo ) er en norsk komponist og musiker.

Ruscio fikk først opplæring i fiolin og bratsj, og studerte senere komposisjon ved Norges musikkhøgskole.

Han arbeider med algoritmisk komposisjon, seriell pitchorganisering, frekvensbaserte komposisjonsteknikker og elektroakustisk musikk. Ruscio regner den andre wienerskole som en viktig påvirkningskilde.

## Verk
Lista er basert på Nasjonalbibliotekets publiseringstjeneste for norsk samtidsmusikk.
* *Acheronte : For double bass, piano and percussion* (2003)
* *Canone per due violini* (1997)
* *Concerto per Violino e Orchestra* (1998/2006)
* *Composizione per 14 archi per l'universo Bruniano : L'universo é una sfera con il centro ovungue i confini in nessuna porte* (1999)
* *Instructions for Use of Oppression : for 18 instrumentalists* (2011)
* *Instructions for Use of Oppression : Installation for listener and dice* (2011-2012)
* *Sinfonia no. I : Triangolo Immanente per 14 instrumentalisti* (1998/2006)
* To Chaplinismer : For strykekvartett (1997)
## Diskografi
* Magnus Moriarty: *Drive fast slow right left* (2002)
* Thulsa Doom: *[[Keyboard, Oh Lord! Why Don't We?]]* (2005)
* Aurora Plastic Monster: *[[Bring In the Roller of Big Cigars]]* (2005)
* Magnus Moriarty: *U R On A Radar* (2004)
* Micronomicon: *Merry Floppydiscmas* (2005)
* Micronomicon: *Sherry Nihilistmas* (2006)
* Micronomicon: *Lick Off the Kitchmas* (2007)
* Micronomicon: *Very Pensjonistmas* (2008)
* Aurora Plastic Monster: *[[…Lips Are Blue, Eyes Are Red…]]* (2010)
* Micronomicon: *Christmas Teamas* (2012)

## Referanser


## Eksterne lenker
* Musikkeksempler på Ruscios facebooksider
Pinsk

**Pinsk** (belarusisk: Пінск; russisk: Пинск; polsk: *Pińsk*) er en by i Brest voblasts i det sydlige Belarus. Byen har  innbyggere (2005), og ligger like ved der Dnepr–Bug-kanalen munner ut i elven Prypjats. Pinsk er kjent for sin barokke gamleby.

## Historie

Fyrstedømmet Pinsk nevnes for første gang i 1097. I 1318 eller 1320 ble byen litauisk, og fra 1521 en del av samveldet Polen-Litauen. I 1569 tilfalt Pinsk den polske kronen. I 1793 ble byen overtatt av Det russiske imperiet, men etter første verdenskrig gikk den tilbake til Polen. Under annen verdenskrig ble byen først erobret av tyskerne den 4. juli 1941, før den kom på sovjetiske hender den 14. juli 1944. Etter krigen ble Pinsk en del av Den belarusiske sosialistiske sovjetrepublikk.

Pinsk lå innenfor Det jødiske bosetningsområdet i Det russiske keiserdømmet og var lenge en overveiende jødisk by. Ved år 1900 var 74 % av innbyggerne i Pinsk jødiske. Byen ble 4. juli 1941 inntatt av tyske styrker etter invasjonen av Sovjetunionen.Omtrent halvparten av byens  jøder ble myrdet 4-7. august (hovedsakelig menn) av 2. SS kavaleriregiment under ledelse av Franz Magill. I mai 1942 ble en getto etablert der rundt  kvinner og barn ble stuet sammen, flere jøder ble overført fra mindre byer i omlandet. Heinrich Himmler, toppsjef i SS, beordret 27. oktober 1942 utslettelse av den siste gettoen i Pinsk. Fra 30. oktober til 2. november drepte tysk politiregiment nummer 15, tysk SS og lokale medhjelpere  jøder i Pinsk. Lokalt politi rev opp bygninger på jakt etter den siste levende jøden i gettoen.

## Referanser


## Eksterne lenker
*
Krosshø

**Krosshø** er et fjell nord for Grotli i Skjåk kommune i Innlandet. Det har en høyde på  meter over havet. Sørøst for hovedtoppen ligger en annen topp med en høyde på  meter over havet.

Nordøstsiden av fjellet er dekket av en isbre.

Berggrunnen er i hovedsak øyegneis på vestsiden av fjellet. På østsiden er et belte med glimmerskifer, samt små felt med peridotitt og amfibolitt.

## Fotnoter



## Referanser




## Se også
* Liste over Norges høyeste fjell
* Liste over fjell i Skandinavia
Sofienberg videregående skole

**Sofienberg videregående skole** var en videregående skole på Sofienberg i Oslo, etablert som Sofienberg gymnas på 1960-tallet, i bygningene til Sofienberg skole fra 1883. Skolen hadde adresse Trondheimsveien 48 ved østgrensa til Sofienbergparken frem til sommeren 2013. Fra 1971 til 2013 var Fagskolen i Oslo delvis samlokalisert og delvis underlagt Sofienberg vgs. Den videregående skolen ble lagt ned i 2014, og tilbudene flyttet til den nye Hersleb videregående skole på Tøyen. 

Utdanningstilbudet til den videregående skolen var allmennfaglige gymnasfag før de yrkesfaglige tilbudene tok over. Da hadde skolen helse- og oppvekstfag, med yrkesveiene helseservice og apotektekniker. I tillegg hadde skolen en grunnskoleavdeling med opplæring for minoritetsspråklige elever fra 16–20 år med kort botid i landet.

## Historie og bygninger

I 1883 ble Sofienberg allmueskole bygget under samme lest som Gamlebyen skole og Tøyen skole, alle tegnet av arkitekt Nestor Georgius Thomassen. Dette eldste bygget ligger mot hjørnet av Sofienberggata. Til skolen ble det satt opp en rektorbolig. Allmueskolen endret navn til folkeskole og hadde på det meste et elevtall på nærmere 1700 i 1910. Mot hjørnet av Helgesens gate ble det i 1912 satt opp et nytt skolebygg, tegnet av arkitekt Bredo Berntsen. Skolen ble Oslos første med sentralfyring og teknisk ventilasjon.

På 1960-tallet ble folkeskolen lagt ned og Sofienberg gymnas ble etablert i de samme byggene. Skolens russemerke var en sittende gris, sammen satt av en stor S og en stor G. Fra 1971 ble skolen tilført tilbud innen yrkesfaglig utdanning under navnet Sofienberg videregående skole og de to tekniske skolene, *Oslo elementærtekniske skole* og *Oslo tekniske fagskole* ble samlet under felles ledelse. I 1971 fikk skolen også nytt tilbygg. På 1980-tallet endret fagskolen navn til *Sofienberg tekniske fagskole*. Skolene var fortsatt under felles ledelse frem til 2007 da fagskolen fikk navnet *Fagskolen i Oslo*, og egen rektor og ledergruppe. 

Høsten 2013 ble tilbudene ved Sofienberg midlertidig flyttet til byggene til tidligere Bredtvet videregående skole. I Trondheimsveien 48 ble det fra høsten 2014 etablert ny 8-10 skole (ungdomsskole) under navnet Sofienberg skole. Den nye skolen Hersleb videregående skole tok over tilbudene til Sofienberg i lokalene til den nedlagte Hersleb skole. Den nye videregående skolen stod klar og rehabilitert til skolestart høsten 2014. Fagskolen i Oslo flyttet til nye lokaler ved Kuben yrkesarena på Økern i 2013. Den tidligere rektorboligen er bygget om til barnehage.  

### Noen kjente elever
* Robert Levin

### Rektorer
* 2005–2014: Ingeborg Nordang (til Hersleb videregående skole)
* 2010–2011: Ann-Kristin Høgseth (fungerende)

## Referanser


## Eksterne lenker
*
Skirådalskollen

**Skirådalskollen** er et fjell nord i Dovrefjell-Sunndalsfjella nasjonalpark. Toppen danner grensepunkt mellom Sunndal kommune i Møre og Romsdal og Oppdal kommune  i Trøndelag. Fjellet har en høyde på 1&nbsp;857 moh.

Berggrunnen utgjøres av glimmerskifer på toppen, mens det på nordsiden er et belte med arkose, og videre et felt med granittisk gneis rundt Blåfjellet i nord.

## Se også
* Liste over Norges høyeste fjell
* Liste over fjell i Skandinavia

## Referanser
Stygghøin

**Stygghøin** er et fjellmassiv mellom Dørålen og Haverdalen i Dovre kommune i Innlandet. Fjellet ligger i Rondane nasjonalpark. Den høyeste toppen er Nordøstre Stygghøin som har en høyde på  meter over havet.

Andre topper i massivet: 
* Søndre Stygghøin (1 851 moh – primærfaktor 220 m)
* Nordvestre Stygghøin (1 792 - primærfaktor 230 m)
* Midtre Stygghøin (1 727 moh – primærfaktor 50 m)
* Sørvestre Stygghøin (1 718 moh – primærfaktor 110 m)
* Vestre Stygghøin (1 711 moh – primærfaktor 95 m)

## Fotnoter



## Referanser




## Se også
* Liste over Norges høyeste fjell
* Liste over fjell i Skandinavia
De katalanske landa

**De katalanske landa** (katalansk: **Països Catalans**) er en region som omfatter alle de katalansktalende områdene. Det fins ingen universell definisjon på De katalanske landa. Begrepet kan referere til områdene hvor katalansk tradisjonelt snakkes, eller til de politiske enhetene hvor katalansk har offisiell status, på tross av at disse enhetene omfatter områder hvor det ikke snakkes katalansk. Begrepet ble tatt i bruk sent på 1800-tallet.

## Nasjonalisme

Mange katalanske nasjonalister krever selvstendighet for De katalanske landa. Noen ser på konseptet med De katalanske landa som en opposisjon til de sentraliserende spanske og franske nasjonale identitetene. Andre ser på det som et forsøk fra Catalonias side på å legge under seg Valencia, Balearene og Nord-Catalonia.

## Referanser
Nord-Catalonia

**Nord-Catalonia** (katalansk: **Catalunya Nord**) er et område i det sørlige Frankrike som ble separert fra resten av Catalonia i Pyreneene-traktaten i 1659 som ble inngått etter at Frankrike gikk seirende ut av Den fransk-spanske krigen (1635–1659).

Området omfatter de historiske regionene Rosselló, Conflent, Vallespir, Capcir og det nordlige Cerdanya. Nord-Catalonias grenser samsvarer omtrent med grensene til det franske departementet Pyrénées-Orientales.

Det offisielle språket i Nord-Catalonia er fransk. Rundt en fjerdedel av befolkninga snakker katalansk, og en enda større andel av innbyggerne forstår språket.

## Referanser
Otto Aubert (amtmann)

**Otto Benjamin Andreas Aubert** (1841–1898) var en norsk jurist og embetsmann. Han var amtmann i Nordland og i Telemark.

Han var sønn av amtmann i Nordre Bergenhus Emil Aubert. Otto Aubert tok juridisk embetseksamen i 1863 og ble ansatt i Indredepartementet, fra 1872 som byråsjef. Fra 1875 var han administrerende direktør i Storebrand og Idun. I 1878 ble han utnevnt til amtmann i Nordland. I 1889 ble han amtmann i Bratsberg amt.

Mellom 1893 og 1897 satt han i hovedstyret for partiet Centrum.

Aubert utga *Norsk Lovsamling for Folk paa Landet* i tre utgaver 1870, 1875 og 1883.

Han ble utnevnt til ridder av St. Olavs Orden i 1882 og forfremmet til kommandør av 1. klasse i 1893. 

Aubert omkom ved et ulykkestilfelle i Skien da en løpsk hest rente ham overende på et glatt fortau. Han falt hardt bakover og døde av brudd på hjerneskallen. 
Hans sønn Axel Aubert var generaldirektør i Norsk Hydro fra 1926 til 1941.

## Se også
* Den norske slekten Aubert

## Referanser
Jeriko skole

**Jeriko skole** er en B1 skole i ytre by fra 1-7 klasse med 189 elever i skoleåret 2019/2020 (UDIR: GSI juli.2020). Med et utgangspunkt i 28 elever per klasse er kapasiteten på 196 elever. Skolen ligger i bydel Alna i Oslo. Skolen ble bygd i 1977 og har 42 ansatte og 189 elever. Skolen fikk navnet etter gården der skolen ble bygd, Jeriko gård.

## Rektorer
* 2022-: Thomas Andre Aker
* 2018-2022: Naima Antonsen-Snåre
* -2018: Ricke Müller, (til Høybråten skole)

## Eksterne lenker
*
FreeRice

**FreeRice** er et veldedighetsnettsted hvor brukerne kan spille diverse læringsspill for å samle inn penger til å bekjempe sult. Spillene er quizer innenfor flere ulike fag, med fire svaralternativer for hvert spørsmål; når man velger riktig svar, doneres 10 riskorn via Verdens matvareprogram. Dette betales av private sponsorer. FreeRice ble skapt i 2007 av programmereren John Breen fra Indiana.

I begynnelsen gikk spillet kun ut på å finne synonymer til engelske ord, men i dag inneholder siden quizer i flere språk, samt emner som kjemi, matematikk (deriblant multiplikasjonstabellen), kunst og geografi.

Nettsiden ble tildelt prisen «Charity Find of the Year» av Yahoo! i 2007.

## Effekt

Én måned etter programmets start, hadde brukerne tjent inn mer enn én million riskorn, hvilket, ifølge Verdens matvareprogram, er nok til å gi 50&nbsp;000 mat en dag. Det anslås at 20&nbsp;000 riskorn har tilstrekkelig energiinnhold til å gi én voksen mat daglig; ved å regne etter dette, blir det via dette nettstedet gitt nok ris til å gi 7&nbsp;000 mennesker mat daglig. I løpet av de seks første månedene donerte FreeRice 42 millioner riskorn.

## Referanser


## Eksterne lenker
* 
* Verdens matvareprogram om FreeRice
Slaget ved Pułtusk

**Slaget ved Pułtusk** fant sted  i Pułtusk i Polen og var en del av den store nordiske krig. Den svenske hæren under ledelse av Karl XII slo den saksiske hæren under ledelse av Adam Heinrich von Steinau.
Palamu (distrikt)

**Palamu** (hindi: पलामू जिला) er et distrikt i den indiske delstaten Jharkhand. Distriktets hovedstad er Daltonganj. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 11,66 % av befolkningen.

Barn i alderen 0 til 6 år utgjorde 16,35 % i 2011 mot 20,19 % i 2001. Antallet jenter i den alderen per tusen gutter er 947 i 2011 mot 963 i 2001. 

## Referanser


## Eksterne lenker
*
Salairryggen

**Salairryggen** (russisk: Салаирский кряж &ndash; *Salairskij krjazj*) er et erodert platålignende høydedrag i Sør -Sibir i Russland. Det er en naturlig fortsettelse av Altajfjellene, og skiller Kuznetsksenkningen fra slettelandet i nedbørfeltet til elva Ob. Hovedryggen ligger nesten parallelt med Kuznetsk Alatau. Høyderyggen er rundt 300&nbsp;kilometer lang og 15-40&nbsp;kilometer bred. Det høyeste punktet er Kivda på 621&nbsp;moh.

## Referanser




## Eksterne lenker
* Kart over steinalderbosetninger i Salairryggen (russisk)
«Øster Riisøer 3»

**Øster Riisøer III** er en kanonjolle bygget i Tvedestrand i 1991. Den er bygd etter originaltegninger til jolle nr. 15 fra 1810.  Tegningene befinner seg i Orlogsmuseet i København, men konstruktøren var svensk. Kanonjollen er bygget i 1991 av elever på kurs for trebåtbyggere, og er bygget av furu på spant av eik. Eikematerialene er hentet fra Slesvig, trær som ble plantet på kongelig ordre etter at flåten var røvet i 1807.

Kanonen ombord er en 24-punder, støpt i Sverige i 1794 nettopp for bruk ombord i kanonjoller. Den er således original og kommer fra Tøyhusmuseet i København. Kanonjolla har en besetning på 25 roere.

## Historie
Det var flåteranet i 1807 som gjorde det nødvendig å bygge kanonjoller. I midten av august dette året, landsatte Storbritannia omtrent 30.000 soldater nord og syd for København. Fellesflåten var ikke utrustet og kunne ikke stoppe invasjonen. I tre redselsfulle netter i månedsskiftet august-september ble København bombardert. Over en tredjedel av byen ble ødelagt. Danskene ga opp og utleverte flåten; bestående av 15 linjeskip, 15 fregatter og over hundre andre fartøy.

Flåteranet førte Danmark-Norge over på fransk side i Napoleonskrigene, og dermed i krig med Storbritannia. Det medførte at også norskekysten ble blokkert av britene.

I syv år var Norge adskilt fra Danmark. Det medførte at nesten ikke noe korn, og vel så viktig; nesten ikke noe salt, ble importert til Norge. Det var denne adskillelsen som førte frem til Riksforsamlingen på Eidsvold i 1814 og Norges selvstendighet.

Mot britiske orlogsskip, var kanonjollene og kystfortene svært viktige. For i innenskjærs farvann – hvor det som oftest var lite vind – hadde jollene som rofartøy en taktisk fordel. Det er derfor ganske få tilfeller av at britiske fartøy var innenskjærs i norske farvann i løpet av årene 1807-14. Og de gangene de faktisk kom innenskjærs, gikk det ganske dårlig for britene; slik som ved slaget ved Alvøen utenfor Bergen 16. mai 1808. Britene flyktet hals over hode etter å ha blitt kraftig beskutt av fire kanonjoller og en kanonskonnert.

Kanonjoller var det ganske greit å bygge i Norge ved norske skipsverft. De var vant til å bygge treskrog av denne størrelsen. Også den viktigste utrustningen – kanonen – kunne produseres i Norge.

## Litteratur
* Hermansen Max (red): *Hardt styrbord – glimt fra norsk sjøkrigshistorie*. Oslo 2008 ISBN 9788299770309

## Eksterne lenker
*  Kanonjolla presenteres av Risør Museum
Sankt Annæ Gade (København)

**Sankt Annæ Gade** (Sta. Anne gate) ligger i bydelen Christianshavn i København. Den går parallelt med Torvegade fra Strandgade i nordvest til Christianshavns Voldgade i sørøst.

Vor Frelsers kirke ligger i Sankt Annæ Gade 29.

Martin Andersen Nexø ble født i Sankt Annæ Gade 33, der det er oppsatt en minneplakett.

## Referanser
Jacomina van den Berg

**Jacomina «Mien» Elisabeth Sophia van den Berg** (født 28. desember 1909 i Haag død 14. november 1996 samme sted) var en nederlandsk sportsutøver som deltok under de olympiske leker 1928 i Amsterdam.

Van den Berg ble olympisk mester i turn under sommer-OL 1928 i Amsterdam. Hun var med på det nederlandske laget som vant lagkonkurransen i mangekamp med 316,75 poeng foran Italia med 289.

## OL-medaljer
*  1928  Amsterdam -  **Gull** i turn, mangekamp damer lagkonkurranse   Nederland

## Referanser


## Eksterne lenker
*
Libocedrusslekten

**Libocedrus-slekten** (latin: * Libocedrus *) er en slekt av nåletrær i sypressfamilien. Den har bare fem arter – som vokser i New Zealand og Ny-Caledonia. To av artene kalles ofte «New Zealand cedars».

Bladene er skjellaktige og en knapp cm lange. fargen er blekgrønn, og konglene er små med normalt bare fire skjell. Trevirket er ganske bestandig og selv-impregnerende, og har god lukt.

## Arter
* *[[Libocedrus austrocaledonica]]* (Ny-Caledonia)
* *[[Libocedrus bidwillii]]* eller «Pāhautea» (New Zealand)
* *[[Libocedrus chevalieri]]* (Ny-Caledonia) 
* *[[Libocedrus plumosa]]* eller «Kawaka» (New Zealand) 
* *[[Libocedrus yateensis]]* (Ny-Caledonia) 

Slekten er nær forbundet med de søramerikanske slektene *[[Pilgerodendron]]* og *[[Austrocedrus]]*, samt med *[[Papuacedrus]]* på Ny-Guinea. Sammen med Libocedrus utgjør disse slektene en såkalt antarktisk flora.

## Eksterne lenker
* 
* ''Libocedrus'', New Zealand Cedar
* *Gymnosperm Database*, URL;''Libocedrus''. Besøkt 22.oktober 2008.
Slaget ved Jakobstadt

**Slaget ved Jakobstadt** (latvisk: *Jēkabpils*) fant sted  i dagens Latvia under den store nordiske krig. Den svenske hæren under ledelse av Adam Ludwig Lewenhaupt slo en styrke fra Russland og Polen-Litauen.
Kuznetskbekkenet

**Kuznetskbekkenet** (ofte forkortet til **Kuzbass**, russisk: Кузнецкий бассейн, Кузбасс) i Kemerovo oblast det sørvestlige Sibir i Russland, er en av verdens største kullgruveområder, og dekker et areal på rundt 26&nbsp;000&nbsp;km². Det ligger i Kuznetsksenkningen mellom Tomsk og Novokuznetsk i elva Toms nedbørfelt. I sør grenser det til Abakanfjellene, i vest til Salairryggen, og til Kuznetsk Alatau i nord.

Det inneholder noen av de største kullforekomstene i verden og er opptil 1800&nbsp;meter dype. De samlede kullforekomstene er estimert til 725&nbsp;milliarder tonn. De øvrige industriene i regionen, som maskinbygging, kjemisk og metallurgisk industri, er alle basert på kullgruvene.

I sovjetperioden var bare Donetsbekkenet i Ukraina større enn Kuznetskbekkenet i regional kullproduksjon. Smelting av jern begynte i området så tidlig som 1697, og kull ble oppdaget i 1721, men ble ikke systematisk utvunnet før 1851. Industrialiseringen av Russland på slutten av 1800-tallet ga støtet til en rask vekst i industriene i regionen, som fikk ytterligere hjulpet av fullføringen av Den transsibirske jernbanen. Under Stalins første femårsplan ble Ural-Kuznetsk industrielle kombinat dannet på begynnelsen av 1930-tallet. Det ble et senter for produksjon av jern og stål, sink, aluminium, maskineri og kjemikalier.

Sovjetunionens økonomiske problemer på slutten av 1980-tallet forårsaket streiker blant regionens kullgruvearbeidere i 1989 og 1990, noe som alvorlig svekket den reformistiske regjeringen til Mikhail Gorbatsjov. Etter Sovjetunionens fall og planøkonomiens kollaps sto regionens industrier overfor ytterligere en krise. Siden da har imidlertid regionens betydning økt. Kuzbass sto per 2015 for nesten 60&nbsp;% av Russlands totale kullproduksjon.

Kuznetskbekkenets største byer er Kemerovo, Anzjero-Sudzjensk, Leninsk-Kuznetskij, Kiseljovsk og Prokopjevsk.

## Referanser
Papuacedrusslekten

**Papuacedrus-slekten** (latin: *Papuacedrus*) er en slekt av smale bartrær i sypressfamilien *(Cupressaceae)*. Den har bare en art – ***Papuacedrus papuana *** – som vokser i Ny-Guinea og tilstøtende områder i Indonesia. Den tilhører den såkalte antarktiske flora.

*Papuacedrus papuana* er eviggrønn og når 16-50 meter, men er tidvis bare en busk på 3 meter. Den har skjellaktige nåler som sitter tett på kvistene, omtrent som hos *[[tujaslekten]]*. Nålene er 2-4 mm lange, men inntil 20 mm hos unge skudd. 

Konglene er inntil 20 mm lange, har fire skjell, hvorav to er sterile og to fertile med to vingede frø hver. 

## Arter
Den eneste anerkjente arten innen denne slekten har to varianter:
* *[[Papuacedrus papuana]]* (Ny-Guinea, Molukkene)
** *[[Papuacedrus papuana var. papuana]]* = syn. *Libocedrus papuana* (NyGuinea øst for 138°Ø, 620-3.800 moh.). 
** *[[Papuacedrus papuana var. arfakensis]]* = syn. *Libocedrus arfakensis* (Ny-Guinea, vest for 138°Ø, Molukkene, 700-2.400 moh.). 
## Eksterne lenker
*
Pilgerodendronslekten

**Pilgerodendron-slekten** (latin: *Pilgerodendron*) er en slekt av smale bartrær i sypressfamilien *(Cupressaceae)*. Den har bare en art – ***[[Papuacedrus papuana]] *** – som vokser i Chile og tilstøtende områder i Argentina. Den tilhører den såkalte antarktiske flora og vokser mellom 40°S og 55°S. Slekten er nært beslektet med *[[Libocedrus]]*.

*Papuacedrus papuana* er eviggrønn og når 2-20 meter, med smal, konisk kroneform. Diameteren på stammen kan bli over én meter. Arten har skjellaktige nåler som sitter tett på kvistene. Konglene er inntil 12&nbsp;mm lange, har fire skjell, hvorav to er sterile og to fertile med to vingede frø hver.

## Arter
Den eneste anerkjente arten innen denne slekten er:
* *[[Pilgerodendron uviferum]]* (Chile, Ildlandet, Argentina)

Arten er sårbar for utryddelse.
## Eksterne lenker
*
Neocallitropsisslekten

**Neocallitropsis-slekten** (latin: * Neocallitropsis*) er en slekt av nåletrær i sypressfamilien. Den har bare én art – ***[[Neocallitropsis pancheri]]*** – som vokser på Ny-Caledonia i Stillehavet’’. Arten er sårbar for utryddelse.

*** Neocallitropsis pancheri *** blir 2-10 meter høy, og er eviggrønn. Nålene sitter i åtte rader, med har åtte skjell gruppert i to grupper.

Synonyme artsnavn er *Eutacta  pancheri*, *Callitropsis araucarioides*, og *Neocallitropsis araucarioides*.

## Eksterne lenker
* 
* Neocallitropsis pancheri Listet som sårbar (VU A1c, B1+2b v2.3)